Rikunarita-ORG/Wikinium huggingface dataset:
# कराटे

**कराटे** एक जपानी मार्शल आर्ट्स तंत्र आहे ज्यासाठी हल्ला आणि प्रतिहल्ला करण्यासाठी समान शारीरिक हालचालींचा विकास आवश्यक असतो.हा खेळ व्यक्तींना आक्रमण आणि स्वसंरक्षणाची कला शिकवतो. कराटे प्रशिक्षणात, व्यक्ती ब्लॉक, पंच आणि लाथांच्या तंत्रांद्वारे स्वसंरक्षणाच्या सर्वात प्रभावी पद्धती शिकतात. शिस्त, मानसिक संतुलन आणि नियमितपणे शिकत राहण्याची इच्छा हे कराटेचे काही महत्त्वाचे पैलू आहेत. कराटेमध्ये 'कारा' म्हणजे रिकामे आणि 'ते' म्हणजे हात. कराटे नंतर 'डू' जोडल्याने ते कराटे-डू होते, म्हणजे उघड्या हातांनी स्वतःचे रक्षण करणे.
# कोरिया

कोरिया| कोरिया |
| क्षेत्रफळ |
२,१९,१४० चौरस किमी |
| लोकसंख्या |
७.३ कोटी |
| स्वतंत्र देश |
२ |

**कोरिया** (कोरियन: 한국) हा पूर्व आशियामधील एक भूभाग आहे जो सध्या उत्तर व दक्षिण कोरिया ह्या दोन सार्वभौम देशांमध्ये विभागला गेला आहे. कोरियन द्वीपकल्पावर वसलेल्या कोरियाच्या वायव्येस चीन तर ईशान्येस रशिया देश आहेत. आग्नेयेस प्रशांत महासागराचे कोरिया सामुद्रधुनी व जपानचा समुद्र कोरियाला जपानपासून वेगळे करतात. कोरियाच्या दक्षिणेस पूर्व चिनी समुद्र आहे.

प्रागैतिहासिक काळापासून लोकजीवन असलेल्या कोरियावर सुरुवातीच्या काळात चीनी संस्कृतीचा मोठा पगडा होता. प्राचीन कोरियावर इ.स. पूर्व ५७ ते इ.स. ९३५ दरम्यान सिल्ला, इ.स. १३९२ पर्यंत कोर्यो तर इ.स. १३८८ ते इ.स. १८९७ सालापर्यंत चोसून ह्या साम्राज्यांची सत्ता होती. १९व्या शतकाच्या अखेरीस जपानी साम्राज्याने कोरियावर कब्जा केला व कोरियाला एक मांडलिक राष्ट्र बनवले. तेव्हापासून दुसऱ्या महायुद्धाच्या अखेरीस जपानच्या पराभवापर्यंत कोरिया साम्राज्यवादी जपानच्या ताब्यात होता.

१९४५ साली अमेरिका व सोव्हिएत संघाने कोरियाची फाळणी करण्याचे निश्चित केले व ३८ रेखांशाला धरून कोरियाचे दोन तुकडे करण्यात आले. उत्तरेला सोव्हिएत संघाच्या पाठिंब्यावर कम्युनिस्ट तर दक्षिण भागात अमेरिकेच्या पाठिंब्यावर भांडवलशाही देशांची स्थापना झाली.
# काकुएइ तनाका

काकुएइ तनाका
**काकुएइ तनाका** (४ मे १९१८ - मृत्यू: १६ सप्टेंबर १९९३) हे,जपानचे एक राजकारणी होते.त्यांनी २६ एप्रिल १९४७ ते २४ जानेवारी १९९० या कालावधीत प्रतिनीधी सभेत आपली सेवा दिली. तसेच, ७ जुलै १९७२ ते ९ डिसेंबर १९७४ या कालावधीत जपानचे ४०वे पंतप्रधान होते. ताकेओ फुकुडा यांचेसोबत झालेल्या सत्तासंघर्षानंतर ते सत्ताधारी लिबरल डेमोक्रेटिक पार्टीचे सर्वात प्रभावशाली सदस्य झाले.त्यांनी तेथे सन १९६० च्या मध्यापासून ते १९८० च्या मध्यापर्यंत काम केले.
# जपान क्रिकेट असोसिएशन

जपान क्रिकेट असोसिएशन| चित्र:Japan Cricket Association logo.jpg |
| खेळ |
क्रिकेट |
| अधिकारक्षेत्र |
राष्ट्रीय |
| संलग्नता |
आंतरराष्ट्रीय क्रिकेट परिषद (आयसीसी) |
| प्रादेशिक संलग्नता |
आशियाई क्रिकेट परिषद (१९९६–२००१, २०२४–) आयसीसी पूर्व आशिया-पॅसिफिक (२००१–) |
| प्रायोजक |
एमकेआय, मिझुनो, मित्सुई |
| अधिकृत संकेतस्थळ |
| cricket.or.jp/en/ |
|  |

**जपान क्रिकेट असोसिएशन**, एक जपानी ना-नफा संस्था, ही जपानमधील क्रिकेटची प्रशासकीय संस्था आहे.

## संदर्भ